הטיטאנים

הטיטאנים (באנגלית: Teen Titans, בתרגום מילולי: "טיטאנים בני נוער") היא סדרת אנימציה המבוססת באופן רופף על קומיקס "הטיטאנים הצעירים" של חברת DC קומיקס. הסדרה אמריקאית ומצוירת בסגנון המשולב עם אנימה יפנית. היא שודרה ברשת Cartoon Network בין התאריכים 19 ביולי 2003 ל-16 בינואר 2006. בישראל הסדרה שודרה בדיבוב העברי מ-2004 בערוץ הילדים.

את שיר הנושא של הסדרה שרות צמד זמרות הג'יי פופ "פאפי" שזכו לאחר מכן לסדרה מצוירת משלהן ברשת קרטון נטוורק הנקראת הי הי פאפי אמי יומי (וגם היא שודרה בישראל בדיבוב לעברית, גם כן בערוץ הילדים).

 שידור 
עונהמספר פרקיםתקופת שידור מקורית שידור ראשוןשידור אחרון11319 ביולי 200311 בנובמבר 200321310 בינואר 200421 באוגוסט 200431328 באוגוסט 200422 בינואר 2005ספיישל: הפרק האבוד3 בינואר 200541329 בינואר 200516 ביולי 200551324 בספטמבר 200516 בינואר 2006הטיטאנים: צרות בטוקיו15 בספטמבר 2005כוח הטיטאנים נגד הטיטאנים הצעירים24 בספטמבר 2019

 תקציר העלילה 
עלילת הסדרה מספרת על הרפתקאותיהם של חמישה גיבורי-על צעירים שקובצו יחד כדי להילחם בכוחות הרשע ולהגן על עירם, וגם מתמקדת ביחסי החברות ביניהם ובבעיות הנעורים הפשוטות.

 עונות 
הסדרה מורכבת מחמש עונות, שלכל עונה סיפור מסגרת משלה. למרות היותה מבוססת באופן חלקי על הקומיקס, והיא משתמשת לרוב בתסריטים מקוריים שנכתבו לסדרה, עונתה השנייה והרביעית מבוססות על קשתות סיפור מוכרות מהרצת הקומיקס מתחילת שנות ה-80 של המאה ה-20, "הטיטאנים הצעירים החדשים", מאת הכותב מארב וולפמן והמאייר ג'ורג' פרז. בסדרה ישנם גם פרקים העומדים בפני עצמם ושאינם נעים בקשר ההמשכיות, ובשעה שהפרקים המרכזיים מתמקדים בפעולה, הפרקים הבודדים משלבים גם הומור.

 דמויות 

 דמויות ראשיות 
 רובין: מנהיג הטיטאנים, עוזרו של באטמן. מומחה באמנויות לחימה וגאדג'טים איתם הוא נלחם באויביו. במערכת יחסים מורכבת עם סטארפייר.
 רייבן: רייבן היא נערה שאביה הוא השד טריגון ממימד אחר. היא נוטה להתבודד משאר החבורה, היא צינית, עוקצנית ולרוב פסימית. רייבן נוהגת להשתמש במנטרה "אזראת' מטריון זינטוס" כדי למקד את כוחותיה, לרוב משתמשת בטלקינזיס לצורך התקפה והגנה והיא גם ניחנת ביכולת תעופה. לרייבן יכולות רבות נוספות כגון טלפורטציה, יכולת לעבור דרך חפצים מוצקים ועוד.
 סטארפייר: נסיכה מכוכב טאמראן. אופטימית, תמימה וחברותית ביותר. סטארפייר היא בעלת יכולת לשגר מטחי אנרגיה ובעלת יכולת תעופה.
 ביסט בוי: המצחיקן של החבורה. לשעבר חבר בפטרול האבדון, לביסט בוי היכולת להשתנות לכל בעל חיים שיבחר וזאת מבלי לשנות את צבע עורו הירוק. באחד הפרקים (שבו התארחו חברי "פטרול האבדון"), מתגלה ששמו האמיתי הוא גארפילד.
 סייבורג: אדם שחציו מכונה. מלבד כוחו המוגבר, לסייבורג אביזרים רבים המוחבאים בתוך החלק המכני של גופו. לרוב נשקו העיקרי הוא תותח על-קולי הבוקע מזרועו. סייבורג הוא גם המכונאי של החבורה. שמו האמיתי נרמז כאשר סייבורג יוצא למשימה חשאית ומשתמש בשם "סטון" (שמה האמיתי של הדמות הוא ויקטור סטון).

דמויות משנה
בסדרה הופיעו בין היתר גם דמויותיהם של ספידי - שותפו של החץ הירוק (בדיבובו של מייק ארווין), קיד פלאש - שותפו של פלאש (בדיבובו של מייקל רוזנבאום), ואקווהלאד - שותפו של אקווהמן (בדיבובו של ויל ויטון). בין נבלי-העל הופיעו סלייד (בדיבובו של רון פרלמן), בראדר בלוד (בדיבובו של ג'ון דימאג'יו), טריגון (בדיבובו של קווין מייקל ריצ'רדסון), גנרל אימורטוס (בדיבובו של זנדר ברקלי), מאד מוד (בדיבובו של מלקולם מקדואל), בלאקפייר - אחותה של סטארפייר, ואקדמיית הכוורת (H.I.V.E). שמו של הנבל סלייד בקומיקס המקורי הוא דת'סטרוק, אך בסדרה השם צונזר בשל ההיסוס להשתמש במילה Death (מוות) בסדרת ילדים ולכן אימצו היוצרים את שמו הפרטי של דת'סטרוק שבזהותו האמיתית נקרא סלייד וילסון.

 מדבבים 
במאית הדיבוב בעברית הייתה אפי בן ישראל, ומפיקת הדיבוב הייתה ענבר שטגר עזרא.

רשימה חלקית:
שם הדמותמדבב/ת באנגליתמדבב/ת בעבריתרוביןסקוט מנוויליובל סגלרייבןטרה סטרונגהילי ישראלסטארפיירהינדן וולץ'אורלי תגרביסט בויגרג סייפסדורון בן-עמיסייבורגקארי פייטוןצביקה פורמןסליידרון פרלמןעמי מנדלמןטרהאשלי ג'ונסוןרונה בקרמןבלאדג'ון דימאג'יוטריגוןקווין מייקל ריצ'רדסון 
בנוסף אפי בן ישראל, לירון לב וזיו מאיר דיבבו דמויות שונות בסדרה.

 יקום 
הסדרה לא חולקת יקום עם שום סדרה אחרת או סרט חיצוני.

 זהויות סודיות 

בדומה לחלק מן סדרות האנימציה לילדים העוסקות בגיבורי-על, גם בסדרה זו הדמויות נשארות בזהויות גיבורי-העל בכל עת והסדרה רומזת על קיומן של זהויות סודיות אך אין היא חוקרת אותן. זאת נעשה כדי לתת לגיבורים דימוי אייקוני כדי שיהיה לצופים נוח להזדהות עם הדמויות. עם זאת, בסדרה פזורים פרטים הרומזים לזהותם של הטיטאנים:

זהותו של רובין היא שאלה שנשאלה רבות על ידי מעריצי הקומיקס שרוצים לדעת מי מבין נושאי השם רובין נמצא מאחורי המסכה בסדרה. על אף שבסדרה לא נאמר במפורש איזה רובין נמצא מאחורי המסכה, רבים הגיעו למסקנה שמדובר ברובין הראשון דיק גרייסון. רמזים נוספים לזהותו האמיתי כוללים תמונה מתוך קרקס שנראתה כשרייבן סקרה את מוחו של רובין, אזכור לדרך שבה איבד דיק את הוריו, שמו האמיתי של לארי - כפילו של רובין ממימד אחר (נוסיירג קיד, דיק גרייסון מאוית במהופך), ובנוסף כאשר סטארפייר מגיעה לעתיד היא פוגשת שם את רובין ששינה את שמו לנייטווינג כפי שקרה לרובין המקורי בקומיקס. בנוסף לשמירת זהותו של רובין, חל ניתוק מוחלט בין רובין לבין אביו הרוחני באטמן. זאת בשל רצון יוצרי הסדרה ליצור לרובין דימוי עצמאי כדמות מנהיג חזק. יוצרי הסדרה ידעו שאם באטמן יופיע בסדרה רובין יהיה כפוף אליו וישתלב לתפקיד העוזר ולא יתפקד כדמות עצמאית כפי שרצו להציגו. למרות זאת בסדרה נמצאים רמזים וכמעט אזכורים המיוחסים אל באטמן.

ישנן רמיזות לדמויות נוספות מן הטיטאנים: לזהותו האמיתית של סייבורג ישנה רמיזה בסדרה כאשר סייבורג נדרש להסתנן אל אקדמיית הכוורת כתלמיד סמוי והוא בוחר לעצמו את השם סטון. זאת כרמיזה לזהותו האמיתית בקומיקס ששמו שם הוא ויקטור סטון. שמה של סטארפייר בשפת הכוכב שלה הוא קוֹרִיאָנְדַאר (koriand'r). את השם ניתן לשמוע בפרק "אירוסין" שבו ביקרה סטארפייר בטאמראן, כוכב הבית שלה. בפרק "צא!" אמרה סטארפייר שפירוש שמה הוא: כוכב-אש ולכן תרגמה את שמה לסטארפייר (Starfire, כוכב אש באנגלית).

מסורת שמירת הזהויות נשברה בעונה החמישית כאשר קבוצת פטרול האבדון פנתה אל ביסט בוי בשמו האמיתי גארפילד. למרות זאת, החבורה עדיין המשיכה לקרוא לו ביסט בוי. היחידה שתופעת הזהויות הסודיות לא חלה עליה היא רייבן כי לה מעולם לא הייתה זהות סודית.

 צרות בטוקיו 

הטיטאנים - צרות בטוקיו הוא סרט אנימציה המבוסס על הסדרה, ששודר ב-15 בספטמבר 2006 בתום שידורה של סדרת האנימציה ויצא בפורמט DVD ב-6 בפברואר 2007. עירם של הטיטאנים הצעירים מותקפת בידי מתנקש נינג'ה, והחבורה נוסעת בעקבותיו לטוקיו, יפן. הסרט עצמו נעשה בין העונה הרביעית לחמישית אך שודר והופץ לאחר סיום הסדרה.

 תקציר העלילה 
כשאויב דו צבעי מתקיף את העיר וגורם נזק למגדל הטיטאנים, רובין מחליט שהחבורה תטוס אל טוקיו, יפן כדי לגלות מי הוא אדונו של אותו אויב שניסה להרוס את ביתם. אך רובין אינו מודע לכך, שמה שהוא רואה כמשימה כנגד אויב פוטנציאלי רואים שאר החבורה (ובעיקר ביסט בוי) כהזדמנות לחופשה.

כאשר החבורה מגיעה לטוקיו נאמר להם שאותו נבל אותו הם מחפשים הוא בעצם אגדה אורבנית ואינו קיים במציאות. החבורה גם רואה שקבוצת גיבורי-על מקומית מצליחה למגר את הפשע שבתחומיה בהצלחה רבה. רובין המעורער שמרגיש שמישהו מנסה לשחק איתו מציע לחזור אל מגדל הטיטאנים, אך שאר החבורה מצליחה לשכנע אותו לנצל את העובדה שהם נמצאים ביפן כדי לארגן לעצמם חופשה קצרה. וכך יוצא הצוות להסתובב בטוקיו כדי ליהנות מחופשה מהלחימה בפשע הבלתי פוסקת, אך ללא ידיעתם ישנו מישהו הצופה בהם בחשאי.

 כוח הטיטאנים נגד הטיטאנים הצעירים 

כוח הטיטאנים נגד הטיטאנים הצעירים סרט אנימציה קרוסאובר נוסף המבוסס על הסדרה הזאת ועל הסדרה "כוח הטיטאנים".
הסרט יצא על גבי DVD בספטמבר 2019 ועל גבי Blu-ray באוקטובר של אותה שנה. הסרט מפגיש בין שתי הגרסאות של הקבוצה,
שהוא ממשיך את העלילה של שתי הסדרות שההתחלה שלו הייתה כבר בסצנה שאחרי הקרדיטים בסרט "כוח הטיטאנים! חיים בסרט" שבה נראתה הגרסה של הטיטאנים של היקום הזה.

תקציר העלילה
הסרט מתחיל ביקום של כוח טיטאנים, כששמה במהלך שוד של הנבל ג'נטלמן גוסט, הוא מצליח לשחרר את השד הפנימי של רייבן ונהרג על ידה. טריגון של היקום הזה, שמשתף פעולה עם טריגון מהיקום של הטיטאנים, מבקש מבתו להצטרף אליו. לאחר שהיא סירבה הוא משתמש בשרביט מיוחד בשם "שרביט ורלגוג" על מנת לגרום לטיטנים (של היקום הזה) להילחם בכוח טיטאנים, ולאחר מכן שני הטריגונים חוטפים את שתי הגרסאות של רייבן, על מנת להשיב לחיים לחלוטין את טריגון של היקום הזה (לאחר שרייבן חיסלה אותו בסוף העונה השנייה). שתי הגרסאות של הטיטנים לומדים לשתף פעולה זה עם זה על מנת לחסל את שתי גרסאות הטריגון ולהציל את שתי גרסאות הרייבן שנמצאות ביקום הזה, ועל הדרך גם עם שאר הגרסאות שלהם מיקומים נוספים.

 הערות שוליים 

 קישורים חיצוניים 



 אתר הסדרה ב-Cartoon Network
 דף הסדרה בפרויקט פאנדום של DC קומיקס
 titansgo.net אתר מעריצים מקיף על סדרת האנימציה
 מגדל הטיטנים, אתר המוקדש לקומיקס עליו מבוססת הסדרה
 אתר הסדרה ב-The World's Finest הסדרה באתר המוקדש לסדרות מצוירות מבוססות DC קומיקס.
 המקדש לרייבן וביסט בוי אתר מושקע החוקר את מערכת היחסים בין ביסט בוי ורייבן בסדרה ובקומיקס.

קטגוריה:סדרות הנפשה אמריקאיות
קטגוריה:סדרות טלוויזיה של DC קומיקס
קטגוריה:סדרות טלוויזיה אמריקאיות שעלו לשידור בשנת 2003
קטגוריה:The WB
קטגוריה:ערוץ הילדים: תוכניות רכש
קטגוריה:Cartoon Network: תוכניות וסדרות
קטגוריה:האחים וורנר הנפשה: סדרות טלוויזיה
קטגוריה:סדרות הנפשה של DC קומיקס
קטגוריה:סדרות טלוויזיה אמריקאיות מונפשות עם השפעות אנימה